Николаев Александр Семёнович — Википеди

# Николаев Александр Семёнович

### Википедири материал

Николаев Александр Семёнович (Александр атте) — пачăшкă. Вăл Элĕк районĕнчи Павлушкăнь ялĕнче çуралса ӳснĕ. Халĕ Чулхула тăрăхĕнче, Кстово районĕнчи Аслă Çырма чиркĕвĕнче пачăшкă вырăнĕнче ĕçлет.

## [тӳрлет] Кун-çулĕ, ĕçĕсем

Ача чухне Тавăтри вăтам шкулта вĕреннĕ. Пиччĕшĕпе, йăмăкĕпе тăлăххăн ӳснĕ пулин те аслă пĕлӳ илме Александр питĕ тăрăшнă. Канашри медицина медицина училищинче сиплев ĕçĕсене вĕреннĕ. Элĕкри тĕп пульницăр "хăвăрт пулăшу" уйрăмĕнче фельдшерта ĕçлеме тытăннă.

Çар хĕсметĕнче Александр Семёновичăн Афганистанри вăрçăра пулма тӳр килнĕ. Гранатометчик пулнă, каярахпа ăна фельдшер вырăнне хоспитăле куçарнă. Чулхулари медицина институтĕнче вĕренсе тухтăр дипломне илнĕ. Çавăн пекех тухтăрта вăй хунă чухнех Чулхулари православи Академийĕнче вĕреннĕ.

Чулхула епископĕ ăна Кстово районĕнчи Аслă Çырма пачăшкă вырăнне ĕç хушать. Çапла ĕнтĕ ĕнерхи медицина тухтăрĕ чун-чĕре сиплевçи тивĕçне хăйĕн çине илет. Александр атте каласа панă май, ăна янă чиркĕвĕн чӳречисем пулман, алăкĕсем йăтăнса аннă. Вара çине тăрсах ĕçе пикенет пирĕн ентеш. Чиркĕве тĕпрен юсаса çĕнетет, юнашарах часовньă туса лартать, икĕ хутлă çурт купаласа вырсарни шкулĕ уçать. Шкул валли тĕрлĕ йышши кĕвĕ инструменчĕсем, вĕренӳ хатĕрĕсем çителĕклĕ туяннă. Чиркӳ вулавăшĕ çав тери пуян.

Категорисем: Чулхула облаçĕн пачăшкисем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра